Det voldsomme vejr, der rammer Nordjylland, har blandt andet været skyld i, at Læsø Færgen tidligere mandag morgen aflyste to afgange på grund af blæst. Nu har Fjordline også været nødsaget til at aflyse en afgang. Det drejer sig om afgangen fra Kristiansand til Hirtshals, som skulle sejle fra klokken 15.00 til klokken 17.25. De nyeste prognoser viser, at der i nat og i løbet af tirsdagen kan komme vindstød af orkanstyrke ved Nordvestjyllands kyster og i Kattegat. Det er en opgradering af det tidligere varsel, som lød på vindstød af stormstyrke.

Referat:
De nyeste prognoser viser, at der i nat og i løbet af tirsdagen kan komme vindstød af orkanstyrke.